Suid-Afrikaners staan voor 'n kruispad. Die wat voorstaanders vir korrupsie, diefstal, moord, verkragtings, swak dienslewering of dikwels geen dienslewering is sal voortgaan om die ANC aan bewind te hou. Diegene wat 'n verandering wil bewillig sal 'n stem teen die party uitbring. Sommige stel voor die verkiesing van die amptelike opposisie, die DA. Christene moet egter seker maak dat hulle die party van hul keuse se standpunte ondersteun wanneer hulle hul kruisie maak. Die atmosfeer in Suid-Afrika sal egter slegs verander wanneer die lig onder die maatemmer uitgehaal word en die hele huis verlig, of wanneer die stad op die heuwel se krag aangeskakel word sodat die lig wyd skyn en die duisternis verdryf. Christene is dus die essensiele rolspelers om die atmosfeer te verander deur intense aanhoudende gebed en selfondersoek. Suid-Afrikaners moet ook onderskeid kan tref oor watter partyleiers geweld en ongeregtigheid aanpor en watter partyleiers 'n Suid-Afrika daar wil stel waarin alle mense se vooruitgang van belang is. Mag God gee dat daar 'n vredevolle en regverdige verkiesing plaasvind en dat die duisternis nie beheer sal neem nie.